recursal/SuperWikiNEXT-32B huggingface dataset:
**Franz Sedlacek** (21. januar 1891 – 1945) var en av de fremste østerrikske malerne i mellomkrigstiden. Han malte realistiske og litt mystiske malerier.

Franz Sedlacek ble født 21. januar 1891 i Breslau (nå Wrocław) og familien flyttet til Linz i 1897. Han flyttet til Wien i 1910 for å studere arkitektur, men byttet til kjemi ett år senere. Etter å ha tjenestegjort i første verdenskrig fullførte han studiene og begynte i 1921 å jobbe ved det tekniske museet i Wien.

Han hadde tegnet fra han var barn og den første utstilling han var med på var i Linz i 1912. I 1927 ble han medlem av Wiener Sezession. Han gikk mer og mer over fra tegning og grafikk til oljemaling. I 1929 deltok han på utstillingen "Neo-Romanticism and New Objectivity in Upper Austria" og i 1930 ble Sedlacek sine malerier vist på Museum of Modern Art i New York. Han laget også illustrasjoner for satiriske tidsskrifter som *Die Muskete* og *Simplizissimus.*

Franz Sedlacek mottok mange nasjonale og internasjonale priser som Austrian state award i 1937.

 

Han hadde giftet seg med Maria Albrecht i 1923 og de fikk to døtre. I 1939 ble Sedlacek innkalt til militærtjeneste igjen, han tjenestegjorde for Wehrmacht i Russland (Stalingrad), Norge og til slutt i Polen under kampene om Toruń festningen hvor han i februar 1945 ble regnet som savnet. I 1972 ble han erklært død.

* The fugitive (1928)The fugitive (1928)
* Mountain Landscape with Automobile (1931)Mountain Landscape with Automobile (1931)
* Song in the Twilight (1931)Song in the Twilight (1931)
* Ghosts on a Tree (1933)Ghosts on a Tree (1933)
* The Library (før 1939)The Library (før 1939)
* Flowers and Insects (før 1939)Flowers and Insects (før 1939)

Referanser
----------

1. 1 2   Gemeinsame Normdatei, besøkt 6. mai 2014[Hentet fra Wikidata]
2. ↑   RKDartists, «Franz Sedlacek», RKD kunstner-ID 231671[Hentet fra Wikidata]
3. ↑   Archive of Fine Arts, cs.isabart.org, abART person-ID 143520, besøkt 1. april 2021[Hentet fra Wikidata]
4. ↑   Autorités BnF, BNF-ID 16688972z[Hentet fra Wikidata]
5. ↑   Gemeinsame Normdatei, besøkt 20. desember 2014[Hentet fra Wikidata]
6. 1 2 3  Dokumentation, Österreichisches Biographisches Lexikon und biographische (2003). «Sedlacek, Franz August». *ISBN 978-3-7001-3213-4* **(tysk)**. Besøkt 3. januar 2023.
7. 1 2 3 4  «Franz Sedlacek - Home». *franzsedlacek.at*. Besøkt 3. januar 2023.

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NKC **·** Discogs
 |
***Anno 1404*** (***Anno: Create a New World*** på Nintendo DS og Wii utenfor Nord-Amerika, ***Dawn of Discovery*** på PC, DS og Wii innenfor Nord-Amerika) er et strategispill og city-building-spill.

Spillet ble utviklet av Related Designs for Microsoft Windows, og av Keen Entertainment for Nintendo, og er utgitt av Ubisoft. Anno 1404 er oppfølgeren til Anno 1701 og var det nyeste spillet i Anno-serien frem til lanseringen av ANNO2070. Spillet ble først publisert i mai, 2009 for Nintendo DS og Wii i Europa, og senere i juni, 2009 i Nord-Amerika med PC-versjonen. En demo til PC ble utgitt en uke tidligere.

Handling
--------

Spilleren må kolonisere øyer, planlegge bosetninger, sette opp fabrikker og gårder for å dekke innbyggernes behov, inngå diplomatiske forhold med andre spillere, eller delta i konflikter mot fiender. Det er også mulig å konstruere forskjellige monumenter, som en gotisk katedral eller en arabisk moske. Byggefasene til disse monumentene er avhengig av visse forutsetninger som må oppfylles før spilleren kan fortsette å bygge. Spilleren må også lagre nok byggematerialer for å begynne et slikt gigantisk prosjekt.

Handel er også et veldig viktig element for videre fremdrift i spillet. Når spilleren utvikler seg gjennom spillet, får de også tilgang til marinefartøyer og tropper som lar dem invadere og til slutt beseire andre spillere. Ettersom spillet foregår i år 1404, er det tilgjengelige vare-sortimentet vesentlig forskjellig fra varene som var tilgjengelige i de forrige spillene. Noen av de nye varene inkluderer krydder, brød, kjøtt, lysestaker, dadler, melk, tepper, perlekjeder og marsipan.

Spillerens prestasjoner blir belønnet, og er delt inn i 5 kategorier: diplomati, oppsett, økonomisk, militær eller generelt. Ganske mange prestasjoner henger også sammen, og er en del av en annen større milepæl. I begynnelsen var det 206 prestasjoner å gjennomføre, men utvidelser fører til ytterligere 110 prestasjoner - til sammen 316 prestasjoner. I de første kapitlene av kampanjen skal spilleren lære det grunnleggende om spillet og økonomi ved å hjelpe til med forsyninger og konstruksjon, samt møte noen av de andre hovedpersonene.

Mottagelse
----------

| Samling av flere omtaler |
| --- |
| Samler | Poengsum |
| Metacritic | 82/100 |
| Omtaler |
| Publikasjon | Poengsum |
| GameSpot | 8.5/10 |
| IGN | 8.2/10 |

IGN ga spillet 8,2 poeng av 10, og sa at spillet var en god fortsettelse av serien.

Referanser
----------

1. ↑  «Dawn of Discovery for PC Reviews, Ratings, Credits, and More at Metacritic». Metacritic.com. Besøkt 21. april 2011.
2. ↑  «Dawn of Discovery Review for PC». GameSpot. 17. juni 2009. Arkivert fra originalen 17. juli 2011. Besøkt 21. april 2011.
3. 1 2  Josh Clark (15. juli 2009). «Dawn of Discovery Review». IGN. Arkivert fra originalen 12. mars 2011. Besøkt 21. april 2011.

|  |  |
| --- | --- |
| Oppslagsverk/autoritetsdata | NKC
 |

Portal: Videospill
Illustrasjon av livets stadier fra *De proprietatibus rerum* av Bartholomeus Anglicus, utgitt 1486
**Bartholomeus Anglicus** var en engelsk fransiskanermunk som levde i det 13. århundre. 

Han ble født i Suffolk; årstallet er ikke kjent. Etter å ha studert naturvitenskap og teologi ved University of Oxford under Robert Grosseteste reiste han til Paris for videre studier. I 1224 eller 1225 sluttet han seg til den nyopprettede fransiskanerordenen, men fortsatte å virke som lærer ved universitetet i Paris. 

I 1231 reiste han så til Magdeburg i Tyskland for å undervise. Mens han var der skrev han encyklopedien *De proprietatibus rerum* (latin for «om tings egenskaper»). Det antas at verket var ferdig mellom 1242 og 1247, og i alle fall innen 1260. Boken ble i 1483 trykt, og regnes som den første trykte bok hvor Norge er omtalt.

Han blandes ofte sammen med Bartholomeus de Glanvilla, som levde et århundre senere.

Referanser
----------

1. ↑   MAK, PLWABN-ID 9810649816605606[Hentet fra Wikidata]
2. ↑   National Library of Portugal, oppført som Bartholomaeus Anglicus, O.F.M. PTBNP-ID 13399[Hentet fra Wikidata]
3. ↑   Social Networks and Archival Context, SNAC Ark-ID w6307gr2, besøkt 9. oktober 2017[Hentet fra Wikidata]
4. ↑  NRK: «Ikke eldst likevel», publisert 2007-02-08, hentet 2007-02-10
5. ↑  Catholic Encyclopedia: «Bartholomaeus Anglicus, hentet 2007-02-10

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** BNE
 |
Maskinverkstedet på RSAF
**Royal Small Arms Factory** (RSAF) var en statlig eid britisk fabrikk for produksjon av våpen.

Historie
--------

Fabrikken ble bygget i Enfield nær slutten av Napoleonskrigen. Tomten ble anskaffet i 1812 og fabrikken var ferdigstilt i 1816. Plassen hadde fordel med både vannkraft for elektrisitet og transport av råmaterialer via elven Lee. Fabrikken ble privatisert i 1984 sammen med flere statlige fabrikker for å bli en del av «Royal Ordnance Plc», som senere ble kjøpt opp av «British Aerospace» (BAe). Fabrikken ble nedlagt i 1988, men noe av arbeidet ble flyttet til andre steder.

Produksjon
----------

Fabrikken produserte rifler, musketter og sverd for militært bruk ifra 1816.

Våpen laget/designet hos RSAF:

Lee-Enfield No. 4 Mk I
* Brengun lett maskingevær
* Enfield revolver og den senere Enfield No.2 revolver
* Lee-Enfield rifle
* Martini-Henry bakladerrifle
* Modell 1853 Enfield forladerrifle
* Stengun maskinpistol
* Polsten maskinkanon
* Taden maskingevær
* EM-2 automatgevær
* SA80-serie med våpen

Eksterne lenker
---------------

* (en) Royal Small Arms Factory – kategori av bilder, video eller lyd på Commons Rediger på Wikidata
* Royal Small Arms Factory
* History of Industry in Enfield
* Photos of Enfield Island Village

|  |  |
| --- | --- |
| Oppslagsverk/autoritetsdata | LCCN
 |
Typisk fremvinge fra en bladtege, med den lukkede åren, som danner to vingeceller, på den membrane vingespissen.
***Lygus punctatus*** er en tege som tilhører familiegruppen bladteger (Miridae). 

*Lygus punctatus*er vanligst lengst sør, men finnes på egnede steder i sørlige Norge, nord til Trondheim. Finnes bare i fjellområdene i det sydlige Europa.

Utseende
--------

*Lygus punctatus* er 5,5-6,5 millimeter lang. Grunnfargen er vanligvis gulbrun av og til orangerød. Fargen kan variere mot nesten svart til rød. Brystskjoldet (pronotum) er fint punktert og som regel ensfarget, men kan ha mørkere tegninger foran. Scutellet er rødlig farget og har ofte en W-formet mørk tegning. Antennene er grålig gule. 

Dekkvingene uregelmessig svart punktur (porer eller punktstruktur) som er tettest inn mot midten. Årene på hele vingen er gjerne svartfarget. *Cuneus* er vanligvis rød. *Membranen* er røykfarget brun med gule eller røde årer. Årene danner to lukkede celler, som hos de fleste bladtegene (Miridae). 

Det er en fargevariantsom har fått sitt eget navn.   
…*f. franzi* Wagn. – oversiden er nesten helt svart farget.

Levevis
-------

*Lygus punctatus* lever på flere ulike urter. Den foretrekker skyggefulle, udyrkede lokaliteter. 

Den overvintrer som voksen (imago). De voksne stadiene finnes tidlig om våren, etter overvintringen og om sensommeren, utover høsten. 

Teger har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte.

Systematisk inndeling
---------------------

**Treliste**
* Nebbmunner (Hemiptera)
	+ underorden **teger** (Heteroptera)
		- gruppe **Cimicomorpha**
			* familie **bladteger** (Miridae)
				+ underfamilien **Mirinae**
					- slekten *Lygus*
						* ***Lygus punctatus* (Zetterstedt, 1838)** [ =*Exolygus punctatus* (Zetterstedt, 1838)]

Kilder
------

* Coulianos, C.-C. 1998. *Annotated Catalogue of the Hemiptera-Heteroptera of Norway.* Fauna Norwegia Ser.B 45 (1-2), side 11-39.
* Gaun, Sven 1974. *Blomsterteger (Miridae).* Danmarks Fauna nr.81, 279 sider.

Eksterne lenker
---------------

* (en) *Lygus punctatus* i Encyclopedia of Life Rediger på Wikidata

* (en) *Lygus punctatus* i Global Biodiversity Information Facility Rediger på Wikidata

* (no) *Lygus punctatus* hos Artsdatabanken Rediger på Wikidata

* (sv) *Lygus punctatus* hos Dyntaxa Rediger på Wikidata

* (en) *Lygus punctatus* hos Fauna Europaea Rediger på Wikidata

* (en) *Lygus punctatus* hos ITIS Rediger på Wikidata

* (en) *Lygus punctatus* hos NCBI Rediger på Wikidata

* (en) *Kategori:Lygus punctatus* – bilder, video eller lyd på Wikimedia Commons Rediger på Wikidata
***Mørkeboka*** er en barne-/ungdomssbok skrevet av Sigbjørn Mostue, med et ARG utarbeidet i samarbeid med Matthijs Holter. Boka er den fjerde boka i serien Alvetegnet. Mørkeboka er utgitt av Cappelen Damm i 2009.

Handling
--------

Denne boka er basert på dokumenter som forfatteren "har fått tak i" og bekrefter at det faktisk finnes nisser, troll, huldre, skrømt og liknende vesener på "den andre siden", som han forteller om i de første bøkene.

Boka inneholder blant annet avskrifter av terapi-samtaler mellom Gunnar \*\*\*\*\*\* og Rahjid \*\*\*\*\*\* der Gunnar forteller om sine mystiske hendelser i skog og mark der han plutselig har funnet et mystisk pergament som advarer om at menneskene er snittet i øynene. Det viser seg senere at flere personer har mottatt samme dokument rundt omkring i landet.

Gunnar forbinder snitting i øynene med en del av Henrik Ibsens 'Peer Gynt'.

Boka inneholder også dagboksider fra Wilmas dagbok der hun forteller som sitt kjærlighetsliv og blant annet om en skolestil om Peter Christen Asbjørnsen. På jakt etter mer fakta om eventyr-samleren får hun kontakt med bibliotekaren Berte Tufserud, som har funnet en "forsvunnet" bok som P.C. Asbjørnsen skrev i sin tid – *Mørkeboka*. Den omhandler at Asbjørnsen faktisk tror og har vært i kontakt med "Den andre siden".

Dokumentene inneholder også utskrifter fra en blogg og en chatte-samtale mellom A og F, som begge har del i historien om gåten til Den andre siden.

Bøkene i serien:

* *Gravbøygen våkner* 2005
* *Nissedreperen* 2006
* *Krakens gap* 2007
* *Mørkeboka* 2009
**Fred. E. Reymert** (eg. *Johan Fredrik Ekholm Reymert*, født 1835 i Mandal, død 1925 samme sted) tilhørte Mandals storkjøpmenn i siste halvdel av 1800-tallet. 

Han vokste opp i Kjøbmandsgaarden (Mandal) i Øvrebyen. Gjennom nærmere 40 år drev han fra 1860 en av Mandals større forretninger i Reymertgården i Store Elvegate (ved Hestetroa). Han var også partsreder og var blant annet en av de større partshaverne i mandalsskuta "Præsident", som var en av landets største fullriggere. Han hadde også eierinteresser i Mandals Reperbane. 

Han var aktivt med i kommunalt arbeid, blant annet som ordfører i 1892. Som ordfører var han med på å initiere kommunens kjøp av det viktige friluftsområdet Furulunden. Han var også aktivt med i ledelsen av Mandals Sparebank. Han hadde stort engasjement for Mandal sykehus, der han satt i styret i hele 45 år. 

Hans etterslekt stammer fra sønnen Fredrik *Kristoffer* Reymert (1878–1955), som var gårdbruker i Eidsberg i Østfold. Reymertgården i Mandal er fremdeles i etterslektens eie.

Se også
-------

* Reymert (slekt)

Litteratur
----------

* Øivind Tønnes Reymert (1990). *Familien Reymert i Mandal*. Mysen: eget forlag. ISBN 82-992290-0-6.

Referanser
----------

1. ↑   Folketellingen i Norge i 1910, www.digitalarkivet.no[Hentet fra Wikidata]
2. ↑   Aftenposten, utgitt 20. april 1925[Hentet fra Wikidata]

|  |  |
| --- | --- |
| Oppslagsverk/autoritetsdata | Historisk befolkningsregister
 |
**Bartholomew de Burghersh** (død 3. august 1355) var en engelsk adelsmann og soldat. Han var en yngre sønn av Robert de Burgersh, 1. baron Burgersh og Maud de Badlesmere, søster av Bartholomew de Badlesmere, 1. baron Badlesmere.

Han ble født mellom 1287 og 1296. På et tidspunkt før 11. juni 1320 giftet han seg med Elizabeth de Verdun, datter og medarving av Theobald de Verdun, 2. baron Verdon. 

Han gjorde tjeneste i krigene i Skottland, og assisterte sin onkel Lord Badlesmere, som var Lord Warden of the Cinque Ports i 1320. Begge sluttet seg til den opprørske jarlen av Lancaster i slaget ved Boroughbridge den 15. mars 1321 eller 1322, og ble tatt til fange etter nederlaget. Lord Badlesmere ble hengt, men Burgersh ble benådet av dronning Isabella. 

Han ble Lord Warden of the Cinque Ports og dermed også konstabel av Dover Castle i 1327, og hadde dette embetet til 1330. I 1329 fikk han barontittelen, og fra 1335 til 1343 var han Justice in Eyre sør for Trent. 

I 1340 arvet han noen av eiendommene til broren, biskop Henry Burgersh. Han ble *Knight Banneret* i 1341, og ble sendt som deltager i en ambassade til paven i august 1343. Senere fikk han flere andre titler, som Lord Chamberlain of the Household, Admiral of the West samt Seneschal and Custos of Ponthieu and Montreuil. 

I slaget ved Crécy kjempet han i kongens divisjon, og han deltok også under beleiringen av Calais. I 1348 ble han igjen Lord Warden of the Cinque Ports, og den 27. juni 1355 ble han også konstabel av Tower. Han ble syk under et opphold i Dover Castle, og døde der 3. august 1355.

Barn
----

Han fikk fem barn med sin hustru Elizabeth:

* Henry de Burgersh (døde barnløs november 1348, gift med Isabel St John, datter av Hugh St John, 2. baron St John av Basing)
* Bartholomew de Burgersh, 2. baron Burgersh (død 1355, gift med Cecily de Weyland)
* Thomas de Burgersh
* Joan de Burgersh (gift med John Mohun, 2. baron Mohun)
* Margaret de Burghersh (gift med Maurice FitzThomas FitzGerald, 4. jarl av Kildare)


|  |  |  |
| --- | --- | --- |
| Forgjenger:**Ralph Basset** | **Lord Warden of the Cinque Ports**(1327–1330) | Etterfølger:**William Clinton** |
| Forgjenger:**William Clinton** | **Lord Warden of the Cinque Ports**(1348–1355) | Etterfølger:**Patrick V de Dunbar** |
| Forgjenger:**Robert av Ufford** | **Justice in Eyre*sør for Trent***(1335–1343) | Etterfølger:**William Clinton** |
| Forgjenger:***Ny tittel*** | **Baron Burgersh**(1329–1355) | Etterfølger:**Bartholomew de Burgersh** |

Referanser
----------

1. ↑   The Peerage person ID p10492.htm#i104912, besøkt 7. august 2020[Hentet fra Wikidata]
2. 1 2 3   The Peerage[Hentet fra Wikidata]
3. ↑   Genealogics[Hentet fra Wikidata]
4. ↑  «Burghersh, Bartholomew (d.1355)». *Dictionary of National Biography, 1885-1900*. Volume 07. Besøkt 29. april 2021.
**She Talks AS** var et norsk virtuelt mobilselskap.

Historikk
---------

Selskapet (tidl. Famme AS) startet opp i 2007 og reklamerte med et enkelt mobiltelefonabonnement spesielt tilpasset «kvinner og kvinners behov og ønsker». Mobilabonnementet skulle være enkelt å forstå «i en jungel av andre abonnement» ifølge reklamen. Selskapet benytter Mobile Norways nettverk, med roaming hos Telenor der Mobile Norway ikke har dekning. 

Selskapet har fått noen varsler fra myndighetene:

* 19. mars 2009: «Varsel om tvangsoppløsning (på grunn av manglende styre, daglig leder eller revisor)»
* 24. april 2009: «Varsel om tvangsoppløsning på grunn av manglende innsendt årsregnskap»

Selskapet har skiftet revisor 2 ganger det siste året.[*når?*] Revisor mener det hersker usikkerhet om videre drift.

20. mai 2009 sendte selskapet ut et brev der de skriver at «det blir noen endringer på konseptet SheTalks. I denne forbindelse kommer ditt mobilabonnement til å bli flyttet over til One Call AS [...] SheTalks kommer tilbake med et nytt og spennende konsept rettet mot familien, høsten 2009. [...] Vedlagt finner du ditt nye sim-kort fra One Call. Dette vil bli aktivert, og er klart til bruk mandag 1. juni 2009.[...]», og 28. september 2009 fusjonerte She Talks med OneCall.

Referanser
----------

1. ↑  «om SheTalks». She Talks. Arkivert fra originalen 1. februar 2009. Besøkt 29. mai 2009.

Eksterne lenker
---------------

* «Rosa ringepriser for kvinner» (DinSide)
* «Kjendisfeminist fnyser av mobilselskap for kvinner» (VG Nett)

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Bedriftsdemokratinemnda** var en norsk statlig nemnd som hadde myndighet til å gjøre unntak fra lov og forskrift om ansattes rett til representasjon i aksjeselskaper, ansvarlige selskaper, kommandittselskaper og statsforetaks styrende organer. Nemnda var også gitt myndighet til å etablere fellesordninger (konsernordninger) og avgjøre klager i forbindelse med valg til styringsorganene.

Nemnda bestod av syv medlemmer. To medlemmer med varamedlemmer ble oppnevnt etter innstilling fra Landsorganisasjonen i Norge, og to medlemmer med varamedlemmer ble oppnevnt etter innstilling fra Næringslivets Hovedorganisasjon. Lederen og to medlemmer med varamedlemmer skulle være nøytrale.

Nemndas sekretariat utgikk fra Arbeidsmiljø- og sikkerhetsavdelingen i Arbeidsdepartementet.

Fra 2018 ble oppgavene overført til Tvisteløsningsnemnda for arbeidsmiljøloven.

Referanser
----------

1. ↑  «Endringer i reglene om ansattes rett til representasjon fra 1. januar 2018». *Regjeringen.no*. Arbeids- og sosialdepartementet. 21. desember 2017.

Eksterne lenker
---------------

* Bedriftsdemokratinemnda[*død lenke*]
Det franske laget, USFSA, OL 1900
**Lucien Huteau** (født 1878, død 16. februar 1975) var en fransk fotballspiller som deltok under i de olympiske leker 1900 i Paris.

Huteau var målvakt på det franske laget *Union des Sociétés Françaises de Sports Athlétiques* under verdensutstillingen og OL 1900 i Paris. Det ble spilt kun to fotballkamper mellom tre lag som demonstrasjonsport på Vélodrome de Vincennes i Paris. Det franske laget spilte kamp den 20. oktober 1900 mot det britiske laget *Upton Park F.C.* som de tapte med 0-4. Tre dager senere beseiret de det belgiske laget *Université de Bruxelles* med 6-2. I ettertid har International Olympic Committee valgt å utse tre medaljevinnere, gull til Storbritannia, sølv til Frankrike og bronse til Belgia.

OL-medaljer
-----------

* Sølv 1900 Frankrikes flagg Paris - Sølv i fotball Frankrikes flagg Frankrike

Referanser
----------

1. 1 2 3 4   fødselsattest, side(r) 5, archives.paris.fr, besøkt 21. mars 2023[Hentet fra Wikidata]

Eksterne lenker
---------------

* (en) Lucien Huteau – Olympedia Rediger på Wikidata

* (en) Lucien Huteau – Sports-Reference (OL-resultater – arkivert) Rediger på Wikidata
**«Bedre død enn rød»** antikommunistisk slagord først brukt under andre verdenskrig på tysk i formen *Lieber tot als rot* og senere under den kalde krigen av USA som *Better dead than red*. 

På tysk skal slagordet først ha blitt brukt av den nazistiske propagandaministere Joseph Goebbels mot slutten av krigen for å motivere tyske soldater og sivile til kamp mot de fremadstormende sovjetiske styrkene.[] Goebbels etterlevde selv sin egen oppfordring ved å velge selvmord for seg og sin familie da sovjetrusserne inntok Berlin.

Den engelske versjonen kommer sannsynligvis fra den tyske, men kan også ha oppstått uavhengig av denne. Slagordet var flittig brukt i USA i 1950-årene, en tid da den amerikanske regjeringen og det parlamentariske flertallet anført av blant annet antikommunisten Joseph McCarthy gikk hardt til angrep på mistenkte kommunistsympatisører.[] Mot-slagordet *Better red than dead* ble brukt av andre.

Slagordet finner stadig nye bruksområder, og i USA, hvor det fra 2000-tallet er blitt vanlig å farge områder der velgerne stemmer på Det demokratiske partiet, blått på kartet, og områder som velger Det republikanske partiet rødt, er *Better dead than red* til stadig brukt av demokrater.

I Norge har slagordet ofte blitt brukt i valgkampsammenheng av de borgerlige partienes ungdomsorganisasjoner. I 1980-årene ble slagordet brukt på kampanjemateriell som støttet norsk NATO-medlemskap. For Unge Høyre var «Heller død enn rød» et yndet slagord i valgkampen før stortingsvalgene både i 2005 og 2009. Unge Høyre valgte etter massedrapene på Utøya i 2011 å gå helt bort fra dette slagordet.

Referanser
----------

1. 1 2  «Vraker valgkampslagordet «Heller død enn rød»». Dagbladet. 10. august 2011. Besøkt 11. august 2011.

Portal: Andre verdenskrig
**Orreskogen** (1–23B, 2A–42B) er en vei i Voksenlia i bydel Vestre Aker i Oslo. Den går nordvestover fra det punktet der Orreveien går over i Blåbærsvingen, og forgrener seg før hver del ender som blindvei mellom bebyggelsen. Veien ligger rett nedenfor Soria Moria hotell og konferansesenter og har utsikt vestover utover Bogstadvannet og Sørkedalen. Fra toppen av veien er det også utsikt sørover mot Bygdøy og Oslofjorden.

Veien fikk navn etter orrfugl i 2007, og i området finnes også en rekke andre veier med fuglenavn. 

Bebyggelsen har kommet til på 2000- og 2010-tallet, til protester fra tidligere etablerte bomiljøer i området. Bebyggelsen består hovedsakelig av ene- og tomannsboliger. Huseierne i veien er organisert gjennom Orreskogen huseierforening.

Før området ble bygget ut, ble det brukt som rekreasjonsområde av gjestene ved sanatoriumene og hotellene i området, som Voksenkollen sanatorium. Blant andre har Edvard Grieg skrevet om sine vandringer i skogen her.

Referanser
----------

1. ↑  Kristin Stoltenberg, Astrid Løken, Rolf Øhman (24. juni 2002). «Vil ikke ha 60 nye villaer i nabolaget». Osloby. Besøkt 30. oktober 2015. CS1-vedlikehold: Flere navn: forfatterliste (link)[*død lenke*]
2. ↑  Brønnpysundregistrene
3. ↑  Bjørn Øgaard (2007). «I Edvard Griegs eventyrverden i Orreskogen». Nettavisen. Besøkt 28. mai 2016.

Kilder
------

* Knut Are Tvedt, red. (2010). «Orreskogen». *Oslo byleksikon* (5. utg.). Oslo: Kunnskapsforlaget. s. 419. ISBN 978-82-573-1760-7.

Eksterne lenker
---------------

* «Oslo kommune – Bydelsoversikt (O)». Oslo kommune. Arkivert fra originalen 26. oktober 2014. Besøkt 30. oktober 2015.

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon **·** Lokalhistoriewiki **·** Sentralt stedsnavnregister
 |
**Annuitetsfaktor** er en størrelse innenfor økonomi som angir summen av rente og avskrivning per år, det vil si årlig ytelse for å avdra og forrente et annuitetslån. 

Annuitetsfaktoren (**a**) er gitt ved formelen:

(1) {\displaystyle a={\frac {i(1+i)^{n}}{(1+i)^{n}-1}}={\frac {i}{1-1/(1+i)^{n}}}}

hvor:

**i** er rente per termin

og

**n** er antall terminer

Alternative måter å skrive formelen på
--------------------------------------

Formelen for å beregne annuitetsfaktor kan også skrives slik:

  

(2) {\displaystyle a={\frac {i}{(1+i)^{n}-1}}+i}

  

(3) {\displaystyle a={\frac {i\cdot (1+i)^{n}}{(1+i)^{n}-1}}}

  

Av (2) går det tydeligere fram at annuitetsfaktoren er summen av avskrivning og rente, i det {\displaystyle {\frac {i}{(1+i)^{n}-1}}} er avskrivning, og i er renten.

Årlig terminvis annuitet
------------------------

Den årlige (terminvise) annuiteten (**A**) er gitt ved formelen

{\displaystyle A={\frac {P(1+i)(1-1/(1+i))}{1-1/(1+i)^{n}}}={\frac {Pi}{1-1/(1+i)^{n}}}}

hvor 

**P** er lånebeløpet

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** LCCN
 |
**Pir Muhammad ibn Jahangir** (født ca. 1374, død 22. februar 1407, var en av prinsene i Timurid-dynastiet og var en kort periode, fra 1405 til 1407, hersker (emir) i timuridenes rike i Transoxiana. Geografisk ligger riket omtrent i dagens Usbekistan og delvis i nabolandene. Han var sønnesønn av dynastiets grunnlegger, den tyrkisk-mongolske erobreren Timur Lenk, og overtok makten i riket etter hans død i 1405.

Tronfølgerne
------------

Pir Muhammad var sønn av Jahangir Mirza som var Timur Lenks sønn og som var utpekt til hans etterfølger. Hans mor var Bakht Malik Agha, en kvinne av Yasa’ur-familien som hevdet å nedstamme fra Djengis Khan. Jahangir døde imidlertid allerede i 1376, lenge før sin far. Den neste i arverekkefølgen var Timurs andre sønn Umar Shaikh Mirza som ble drept i kamp ved Bagdad i 1394. Pir Muhammads bror Muhammad Sultan Mirza ble så utpekt til arving, men han ble såret i kamp i 1403. Timur mente at hans to siste sønner, Shah Rukh (Shahrukh Mirza) og Miran Shah, ikke var egnet til å overta herskerrollen etter seg, og valget falt derfor på sønnesønnen Pir Muhammad. Timurs syn på de to yngste sønnene er likevel omdiskutert, og spesielt Shah Rukh overtok mye makt etter Timurs død i 1405.

Herskertiden
------------

Timurid-rikets utstrekning under Timur Lenk, ca. 1400
Pir Muhammad hadde sitt hovedsete i Kandahar (i nåværende Afghanistan) fra 1383 da denne provinsen ble erobret av Timur Lenk. Han benevnes som guvernør fra 1392. Etter hvert utvidet han sitt territorium til å omfatte området øst for Hindukush-fjellene og til elva Indus. Høsten 1397 ledet han en invasjon mot India og underla seg byen Multan.

Pir Muhammad hadde liten støtte i familiedynastiet etter Timur Lenks død i 1405. Han klarte aldri å få makten i Timurs hovedstad Samarkand. To ganger var han i kamp med sin fetter Khalil Sultan, som også hevdet sin rett til tronen. Khalil Sultan gikk til slutt seirende ut av striden. Pir Mohammad fikk være i landet, men han ble drept i 1407 av sin vesir, Pir Ali Taz.

Referanser
----------

1. 1 2 3 4 5  Jackson og Lockhart 1986 s. 98-99
2. ↑  Manz 2007 s. 16
3. ↑  Bernus-Taylor 2003 s. 27
4. ↑  Jayapalan 2001 s. 50-51

Kilder
------

* Peter Jackson, Lawrence Lockhart (1986). *The Cambridge History of Iran, Volume 6*. Cambridge Universary Press. ISBN 9780521246996.
* Beatrica Forbes Manz (2007). Power, Politics and Religion in Timurid Iran. Cambridge University Press. ISBN 13-978-0-521-86547-0 Sjekk `|isbn=`-verdien: length (hjelp).
* Marthe Bernus-Taylor (2003). *Tombs of Paradise: The Shah-e Zende in Samarkand and Architectural Ceramics of Central Asia*. Monelle Hayot. ISBN 9782903824433.
* N. Jayapalan (2001). *History of India*. Atlantic Publishers & Distributors. ISBN 9788171569281.


|  |  |  |
| --- | --- | --- |
| Forgjenger:**Timur Lenk** | **Timurid-dynastiets hersker**(1405–1407) | Etterfølger:**Khalil Sultan** |
Bedlams kube
Bedlams kube-brikker

  

**Bedlams kube** er en puslegåte oppfunnet av Bruce Bedlam. Puslegåten består av tretten polykubiske brikker (brikker som består av flere kuber): tolv pentakuber og en tetrakube. Målet er å sette sammen disse bitene til en 4 x 4 x 4-kube. Det fins 19 186 ulike måter å gjøre det på, om man ser bort fra rotasjoner og refleksjoner. 

Selv om Bedlams kube hovedsakelig bare er det neste logiske steget opp fra 3 x 3 x 3-kuben, også kalt Somakuben, er den mye vanskeligere å løse. 

*Bedlam puzzle company* ble investert i med godt resultat av to BBC2-'dragons', Rachel Elnaugh og Theo Paphitis, i løpet av andre sesong av *Dragons' Den*, Storbritannias svar på tv-programmet Skaperen. Likevel valgte igangsetteren bak Bedlams kube, Danny Bamping, å velge et banklån i stedet for investeringen deres.

Verdensrekorden i å sette sammen Bedlams kube lyder på 7,7 sekunder og innehas av nordmannen Aleksander Iljasov.

Se også
-------

* Slothouber–Graatsma puzzle
* Soma cube
* Conway puzzle
* Polycube
* CalmPlex MindBlock

Referanser
----------

1. ↑  «Aleksander er kjappest i verden». Dagbladet.no 13. januar 2008.

Eksterne lenker
---------------

* Offisiell side for Bedlam Puzzles
* Løsning på Bedlams kube
| Medaljeoversikt |
| --- |
| Parafriidrett |
| Konkurrerte for Tysklands flagg Tyskland |
| EM i parafriidrett |
| Gull | 2021 Polens flagg Bydgoszcz |  400 m T54 |
| Gull | 2021 Polens flagg Bydgoszcz |  5 000 m T54 |
| Sølv | 2021 Polens flagg Bydgoszcz |  100 m T54 |
| Sølv | 2021 Polens flagg Bydgoszcz |  800 m T54 |

**Merle Marie Menje** (født 19. august 2004) er en tysk parafriidrettsutøver og paralangrennsutøver. Hun er klassifisert i klassen LW11 i vinteridrett, og T54 i friidrett. LW11 er for sittende utøvere (sitteski), og T54 er for rullestolbrukere. 

Hun vant 200 meter og 5 000 meter i klassen T54 under Para-EM i friidrett 2021.

Idrettskarriere
---------------

Menje deltok i IWAS Youth World Games 2018, og vant der 100 meter, 200 meter og 400 meter i klassen U17/U20 (T33/34/53/54). Hun vant også 800 meter i klassen U17/U20 (T34/54), og hun vant 1500 meter og 5 000 meter (U17/T54) som eneste deltaker.

Hun deltok i Verdenscupen i paralangrenn 2018/19, der hun kom på ellevteplass i klassen for sittende utøvere, og hun kom på niendeplass i Verdenscupen i paralangrenn 2019/20.

Under Para-EM i friidrett 2021 vant hun 400 meter og 5 000 meter i klassen T54. Hun fikk sølv på 100 meter, bak Zübeyde Süpürgeci, og på 800 meter, bak Patricia Eachus.

Referanser
----------

1. ↑  IWASF - *IWAS Youth World Games 2018*, besøkt 22. juni 2021.
2. ↑  IPC - *World Para Nordic Skiing WC Points - Winter Season 2018/19*, besøkt 22. juni 2021.
3. ↑  IPC - *World Para Nordic Skiing WC Points - Winter Season 2019/20*, besøkt 22. juni 2021.

Eksterne lenker
---------------

* (en) Merle Marie Menje – Paralympic.org Rediger på Wikidata

* (en) Merle Marie Menje – TheSports.org Rediger på Wikidata
1981 Bedford HA
**Bedford HA** er en varebil introdusert i 1963 av Vauxhall Motors' datterselskap Bedford Vehicles, basert på Vauxhall Viva (HA). Bilen er også kjent som Bedford Beagle som stasjonsvogn og Bedford Roma som liten bobil.

Den var ekstremt populær hos større selskaper i Storbritannia, spesielt Royal Mail og British Telecom. Mange andre firmaer som British European Airways, DER rental og Meals on Wheels hadde større bilflåter også. Bilen var også inspirasjon for Postmann Pats opprinnelige varebil.

Bilen fortsatte i produksjon i 20 år, fram til 1983, når den ble erstattet av den kortlevde Vauxhall Chevette basert på Bedford Chevanne som også etterhvert ble erstattet av Bedford Astravan / Bedford Astramax. Bilen gikk gjennom diverse forskjellige detalj endringer; varebil modellene forble stort sett det samme, men de fikk en større forbrenningsmotor, og forgasser etterhvert som årene gikk. En pickup ble også lagd av Martin Walter (Dormobile) og Walker Bodies av Watford. Det ble lagd veldig få av dem (visstnok bare 60 totalt) og bare en håndfull av dem har overlevd til i dag, disse ble i sin tid solgt til forskjellige bedrifter og privat personer gjennom Vauxhall/Bedford forhandlere.

HA i film og TV
---------------

En Bedford HA ble brukt i filmingen av drama-komedien Auf Wiedersehen, Pet og i den Oscar vinnende filmen, En fisk ved navn Wanda.
Bartekopp med innskrift: 'Hvis Knebelsbarten Du vil holde grei, / glem ikke at benytte mig!' Koppen er en av 8 modeller av bartekopper i priscouranten fra Porsgrunds Porselænsfabrik fra 1909. Høyde 7,6 cm. Norsk Folkemuseum NF.1985-0623. Foto Anne-Lise Reinsfelt
**Bartekopp** eller mustasjekopp, er en kopp med en liten innsatt plate som skal hindre barten å komme i berøring med drikken. Bartekopper er utviklet i England i andre halvdel av 1800-tallet og er senere produsert i mange land. Bartekopper er helst laget i porselen. De er gjerne rikt dekorert, er oftest litt større enn vanlige kaffekopper og har nok vært populære gavegjenstander, særlig til menn med knebelsbart. Fra Porsgrunds Porselænsfabrik finner vi første gang bartekopper i priskuranten fra 1908, men dekornummeret på en bevart kopp tyder på at den er produsert allerede i 1902.

Litteratur
----------

* Halvorsen, Josef og Larsen, Kjell Egil (1997): *"Gammelt Porsgrund" Klenodier verd å eie.* Porsgrunn. ISBN 82-992998-2-9.
* Tunander, Britt (1986): *Illustrerat Antiklexikon.* Stockholm. ISBN 91-27-01633-1
* Jon Birger (1983): *Nomenklatur for drikkestell*, med tegninger av Torill Sand. Oslo.

Eksterne lenker
---------------

Bartekopper i DigitaltMuseum
  

«Moustache cup». Europeana. Besøkt 21. august 2012.

Noter
-----

1. ↑  Halvorsen og Larsen (1997) s. 295.
2. ↑  Tunander (1986) s. 238.
3. ↑  Halvorsen og Larsen (1997) s. 99.
***The 5th Monkey*** er en amerikansk film fra 1990, regissert av Éric Rochat.

Handling
--------

Cunda bor dypt inne i den brasilianske regnskogen, og er fast bestemt på å tjene nok penger til at han kan gifte seg med en enke som bor i den lille landsbyen hans. Men hans yrke - å fange slanger brukt av vitenskapsfolk til forskningen deres - betaler svært lite penger, og han konkurrerer med flere andre friere som også er interessert i den samme enken. En dag blir Cunda bitt av en slange, og han kryper til en elv for å komme seg. Mens han går gjennom en pinefull bedring, opplever han en hallusinasjon av fire sjimpanser som sitter i elven. 

Når han blir frisk etter slange-bittet og vender hjem oppdager han fire sjimpanser som venter på ham. Hans forsøk på å jage dem vekk eller skyte dem mislykkes. Når han vet at sjimpanser egentlig ikke er hjemmehørende i Brasil, tror han at de er en slags overnaturlig gave til ham. Han bestemmer seg for å ta dem med seg, for å selge dem. Men senere blir Cunda, sjimpansene og alle de voksne i landsbyen kidnappet av en gruppe leiesoldater. Cunda og sjimpansene klarer å stikke av, sammen med en landsby-kvinne. De reiser snart videre sammen, og underveis lærer Cunda mye om seg selv og verden rundt seg.

Skuespillere
------------

* Ben Kingsley som Cunda
* Silvia De Carvalho som Maria
* Mika Lins som Octavia
* Vera Fischer som Mrs. Watts

Referanser
----------

1. 1 2  ; besøksdato: 20. mai 2016.
2. ↑   Lexikon des internationalen Films[Hentet fra Wikidata]
3. ↑  «The Fifth Monkey (1990)» **(engelsk)**. Besøkt 19. juni 2023.

Eksterne lenker
---------------

* (en) *The 5th Monkey* på Internet Movie Database Rediger på Wikidata

* (en) *The 5th Monkey* på AllMovie Rediger på Wikidata

* (fr) *The 5th Monkey* på Allociné Rediger på Wikidata

* (nl) *The 5th Monkey* på MovieMeter Rediger på Wikidata

* (en) *The 5th Monkey* på Rotten Tomatoes Rediger på Wikidata
***The Accountant*** er en amerikansk actionthriller fra 2016. Filmen er regissert av Gavin O'Connor, og har Ben Affleck, Anna Kendrick, J.K. Simmons, Jon Bernthal, Jeffrey Tambor, John Lithgow og Cynthia Addai-Robinson i hovedrollene.

Handlingsreferat
----------------

Som barn får Christian Wolff diagnosen Høytfungerende autisme. Men faren til Chris avviser alle tilbud om at sønnen hans skal flytte i et langt bedre miljø for å håndtere hans forstyrrelse. Han mener at Chris selv må overvinne vanskelighetene ved hans tilstand. Men moren til Chris velger å forlate familien. Bekymret for at andre vil utnytte sønnen hans, forsøker faren hans blant annet å lære bort kampsport til Chris og hans bror, Braxton. Som voksen arbeider Chris som regnskapsfører i Plainfield, Illinois. Han utsetter seg daglig for høy musikk og blinkende lys, for å overbelaste sanseinntrykkene sine.

En dag blir Chris ansatt for å gå over hele regnskapet til Living Robotics etter at bedriftens grunnlegger og administrerende direktør, Lamar Blackburn, og hans søster Rita har fått vite om en rekke økonomiske avvik fra deres interne regnskapsfører Dana Cummings. Men denne jobben viser seg å være langt farligere enn først antatt, når Chris oppdager at over 61 millioner dollar har blitt underslått fra bedriften.

Bedriftens finansdirektør Ed Chilton, en diabetiker, blir tvunget av en leiemorder til å begå selvmord ved å ta en overdose insulin. Lamar avskjediger deretter Chris, og påstår at Chilton begikk selvmord etter å ha begått underslag fra bedriften. Men antall døde fortsetter å stige, og Chris oppdager snart at han også blir jaget av både myndighetene og kriminelle som forsøker å hvitvaske penger gjennom bedrifter som Living Robotics.

Rolleliste
----------

Ben Affleck.
* Ben Affleck
* Anna Kendrick
* J.K. Simmons
* Jon Bernthal
* Jeffrey Tambor
* John Lithgow
* Cynthia Addai-Robinson

Eksterne lenker
---------------

* (en) *The Accountant* på Internet Movie Database Rediger på Wikidata

* (no) *The Accountant* hos Filmfront Rediger på Wikidata

* (da) *The Accountant* i Danmark Nationale Filminstitut Rediger på Wikidata

* (en) *The Accountant* på AllMovie Rediger på Wikidata

* (fr) *The Accountant* på Allociné Rediger på Wikidata

* (nl) *The Accountant* på MovieMeter Rediger på Wikidata

* (en) *The Accountant* på Rotten Tomatoes Rediger på Wikidata

* (en) *The Accountant* på Metacritic Rediger på Wikidata

* (en) *The Accountant* på Box Office Mojo Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | BBC Things
 |
Den tyske **Reichsmark** (norsk: riksmark), symbol **RM**, var Tysklands valuta fra 1924 til 20. juni 1948. Den ble erstattet av Deutsche Mark (DM) i Vest-Tyskland og av Mark («Mark der DDR») i DDR. 1 mark tilsvarte 100 pfennig.

Riksmarken ble innført i 1924 som erstatning for papirmarken (Papiermark). Dette var foranlediget av den hyperinflasjon som nådde sitt toppunkt i 1923. Innvekslingsraten mellom den gamle *Papiermark* og den nye *Reichsmark* var 1 000 000 000 000:1 (én billion til én). Den ble knyttet til den amerikanske dollar med raten 4 RM til 1 USD. I overgangsfasen ble ikke Papiermark direkte erstattet av Reichsmark, men man gikk veien om den såkalte Rentenmark.

Uttrykket «mark» er et gammelt tysk ord for valutaer, og går tilbake til 1100-tallet. Mark ble Tysklands hovedvaluta ved den nasjonale samling i 1871, skjønt mange lokale valutaer fortsatte å eksistere til inn på 1900-tallet.

Sedler bilder
-------------

* 20 RM, 192420 RM, 1924
* 50 Rpf, 1938–194550 Rpf, 1938–1945
* 1 RM, 1938–19451 RM, 1938–1945
* 2 RM, 1938–19452 RM, 1938–1945
* 5 RM, 1938–19455 RM, 1938–1945
* 20 RM, 1938–194520 RM, 1938–1945
* 50 RM, 1938–194550 RM, 1938–1945

Se også
-------

* Tyske mark

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GND
 |
***The Abbey Road EP*** er en EP av Red Hot Chili Peppers som ble gitt ut i 1988 på EMI America. Av de fem sporene på EP-en var fire allerede gitt ut på bandet sine studioalbum. Det eneste nye sporet var en coverversjon av sangen «Fire» av Jimi Hendrix, som ble spilt inn under innspillingen av *Freaky Styley* og gitt ut som B-side på «Fight Like a Brave». Samme innspilling av «Fire» skulle også komme til å bli utgitt en gang til på bandets neste studioalbum *Mother's Milk* som en hyllest til Hillel Slovak, bandets opprinnelige gitarist som døde av en heroinoverdose og spiller gitar på sangen.

Tittelen og coveret var en hyllest til The Beatles' berømte album *Abbey Road*. Som på Beatles' album viser coveret de fire medlemmene som går over et fotgjengerfelt; dog nakne med unntak av en sokk som skjuler kjønnsorganene. Å bruke bare en sokk på denne måten var noe de regelmessig gjorde i sine konserter på denne tiden.

Sporliste
---------

1. «Fire» (Jimi Hendrix) – 2:02
2. «Backwoods» (Flea, Jack Irons, Anthony Kiedis, Hillel Slovak) – 3:06
3. «Catholic School Girls Rule» (Flea, Kiedis, Cliff Martinez) – 1:57
4. «Hollywood (Africa)» (The Meters) – 5:04
5. «True Men Don't Kill Coyotes» (Flea, Kiedis, Martinez, Jack Sherman) – 3:38

Referanser
----------

1. ↑  Sara Sytsma. «The Abbey Road EP». allmusic.com. Besøkt 31. juli 2007.

Eksterne lenker
---------------

* (en) *The Abbey Road E.P.* på Discogs Rediger på Wikidata

* (en) *The Abbey Road E.P.* på MusicBrainz Rediger på Wikidata

  



|  |  |
| --- | --- |
| Oppslagsverk/autoritetsdata | MusicBrainz
 |
«Maracanã» har flere betydninger.

Oversiktsbilde over stadionet
Maracanã
**Maracanã** er et fotballstadion som ligger i Rio de Janeiro i Brasil. Det offisielle navnet er *Estádio Mário Filho*. Det er det største fotballstadionet i Brasil, med plass til 87 101 tilskuere. Her spiller klubbene Flamengo og Fluminense (samt delvis Vasco da Gama) sine hjemmekamper. Botafogo spilte også sine hjemmekamper her frem til de fikk sin egen hjemmebane sommeren 2007.

Stadionet ble brukt i fotball-VM 2014, og det var her finalen ble spilt.[]

Arenaen ble opprinnelig bygget til Verdensmesterskapet i fotball i 1950, og ble renovert på begynnelsen av 1990-tallet. I årenes løp har kapasiteten for tilskuere variert mye (fra rundt 200 000 til så lite som omtrent 74 000), men på grunn av FIFAs krav ble det i 1999 installert et høyere antall sitteplasser, og dermed ble den totale kapasiteten til anlegget betraktelig redusert. Det ble foretatt en stor renovering før de Pan-amerikanske lekene i 2007, som reduserte tilskuerantallet til 73 916 under disse lekene.

Maracanã innehar rekorden for høyeste registrert tilskuerantall på en fotballkamp. Rekorden stammer fra 16. juli 1950 i VM-kampen mellom Uruguay og Brasil (2-1), der minst 199 854 tilskuere var innenfor stadionmurene. Det sies at det var over 200 000 tilskuere, men dette kan ikke bekreftes da telleverket ble ødelagt av folkemassene som ville inn. 

Det er også blitt arrangert konserter med bl.a. KISS, Madonna og The Rolling Stones. Høyeste tilskuerantall på konserter er på over 180 000. Det norske bandet *a*-ha samlet i januar 1991 198 000 publikummere på Maracanã stadion.

Referanser
----------

1. ↑  «Offisiell omtale av Maracanã (portugisisk)». Arkivert fra originalen 18. oktober 2018. Besøkt 19. februar 2009.
2. ↑  «Maracanã Stadium - Rio 2007 Pan American Games». Pan American Games Rio 2007 Offisiell side (en). Arkivert fra originalen 18. august 2007. Besøkt 22. juni 2007.
3. ↑  Great Artists Make History: A-ha

Eksterne lenker
---------------

* (pt-BR) Offisielt nettsted Rediger på Wikidata

* (en) Estádio do Maracanã – kategori av bilder, video eller lyd på Commons Rediger på Wikidata

| * v
* d
* r
Stadioner i VM i fotball 2014 |
| --- |
| Mineirão (Belo Horizonte) • Estádio Nacional (Brasília) • Arena Pantanal (Cuiabá) • Arena da Baixada (Curitiba) • Castelão (Fortaleza) • Arena da Amazônia (Manaus) • Arena das Dunas (Natal) • Beira-Rio (Porto Alegre) • Arena Pernambuco (Recife) • Maracanã (Rio de Janeiro) • Arena Fonte Nova (Salvador) • Arena de São Paulo (São Paulo) |

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** LCCN **·** GeoNames
 |
Hermann Görings riksmarskalk- uniform er i dag utstilt på Luftwaffe- museet i Berlin
**Reichsmarschall** (Riksmarskalk), var den høyeste militære graden i Tyskland under andre verdenskrig. Graden ble opprettet i 1940 og Hermann Göring er den eneste som har innehatt denne.

Graden oppsto allerede på 1100-tallet i det tysk-romerske riket, men hadde aldri den prestisjen som den senere fikk i det nasjonalsosialistiske Tyskland. Graden ble ikke brukt under det tyske keiserdømmet eller under første verdenskrig

Under andre verdenskrig ble Hermann Göring som den eneste utnevnt til *Reichsmarschall* av Adolf Hitler. Göring var øverstkommanderende for Luftwaffe og hadde en rekke andre flotte titler, som ministerpresident og innenriksminister i Preussen, generaljaktmester og økonomiminister. 

Hitler utnevnte Göring til *Reichsmarschall* for slik å markere at han var en av de viktigste medarbeiderne i den tyske generalstaben. Tanken var at Göring skulle overta om Hitler ble drept, slik at etterfølgelsen var tydelig for å unngå muligheten for kaos. Imidlertid var det Großadmiral (storadmiral) Karl Dönitz som ble utnevnt spesielt i forkant av Hitlers selvmord 30. april 1945. Dönitz var ikke klar over dette før han ble meddelt dette dagen etter av Martin Bormann og Joseph Goebbels.

Se også
-------

* Marskalk av Frankrike
* Svenske riksmarskalker
«Bedford (bilmerke)» har flere betydninger.
Bedford SB
1945 Bedford O-series
1974 Bedford KM Recvery
Bedford Blitz v
Bedford Blitz h 
Bedford SB-HD, registrert første gang i 1955
**Bedford** var et britisk bilmerke eid av **Bedford Vehicles**, et datterselskap til Vauxhall Motors, som igjen var et datterselskap av General Motors. Bedford ble etablert i 1930, og produserte nyttekjøretøyer.

I 1986 ble Bedford-fabrikken i Luton, England omorganisert i et samarbeid med Isuzu. Det nye selskapet IBC Vehicles produserte en europeisk versjon av Isuzu MU Wizard kalt Vauxhall Frontera, samt en rekke Renault-designede varebiler som ble solgt under GMs merkenavn Vauxhall og Opel. Bedford-navnet forsvant på varebiler i 1990 til fordel for *Vauxhall*.

Bedford-fabrikken ble solgt til David Brown Ltd. i 1987, og det nye selskapet fikk navnet AWD Trucks. AWD Trucks gikk konkurs i 1992, og ble kjøpt av Marshall of Cambridge.

I 1998 kjøpte General Motors ut Isuzu av IBC-partnerskapet, og flyttet produksjonen av Vauxhall Frontera til en annen fabrikk i Ellesmere Port.

Liste over Bedfords biler
-------------------------

### Bedford-modeller

* Bedford Chevanne
* Bedford HA
* Bedford Beagle
* Bedford Astramax
* Bedford Midi
* Bedford Rascal
* Bedford Brava
* Bedford CA
* Bedford CF
* Bedford MW
* Bedford W series
* Bedford K series
* Bedford M series
* Bedford O series
* Bedford A series
* Bedford D series
* Bedford S series
* Bedford ML (buss)
* Bedford OB (buss)
* Bedford J (buss og lastebil)
* Bedford SB (buss)
* Bedford VAS (buss)
* Bedford TJ
* Bedford TL
* Bedford TK
* Bedford MK
* Bedford KM
* Bedford VAL (buss)
* Bedford VAM (buss)
* Bedford Y series (busser)
* Bedford TM

### Opel (Vauxhall)-modeller

* Vauxhall Midi
* Opel Astra
* Opel Campo
* Vauxhall Rascal
* Opel Frontera
* Opel Vivaro

### Renault-modeller

* Renault Trafic

Eksterne lenker
---------------

* (en) Bedford vehicles – kategori av bilder, video eller lyd på Commons Rediger på Wikidata
* Bedford World
* Victor and Bedford Owners Club Arkivert 15. august 2006 hos Wayback Machine.